**Ministru kabineta instrukcijas projekta „Grozījumi Ministru kabineta 2009.gada 3.februāra instrukcijā Nr. 4 „Latvijas Republikas nacionālo pozīciju Eiropas Savienības jautājumos un ar tām saistīto instrukciju izstrādes un informācijas aprites kārtība ”” sākotnējās ietekmes novērtējuma**

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta instrukcijas projekts „Grozījumi Ministru kabineta 2009.gada 3.februāra instrukcijā Nr. 4 „Latvijas Republikas nacionālo pozīciju Eiropas Savienības jautājumos un ar tām saistīto instrukciju izstrādes un informācijas aprites kārtība”” (turpmāk – instrukcijas projekts) ir sagatavots, pamatojoties uz Ministra kabineta 2009.gada 3.februāra noteikumu Nr.96 „Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” 11. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai pielāgotu esošos Eiropas Savienības (turpmāk – ES) koordinācijas procesus Latvijas prezidentūras ES Padomē (turpmāk – prezidentūra) vajadzībām, tiek veikti grozījumi vairākos tiesību aktos un tiek izdota jauna Ministru kabineta instrukcija, kas noteiks kārtību, kādā izstrādā, saskaņo un aktualizē mandātus, to pielikumus un informatīvās lapas.Tiesību aktu projekti iekļauj neatliekami risināmos jautājumus, kuriem vajadzīgs Ministru kabineta tiesiskais regulējums. Pārējie ar prezidentūras koordināciju saistītie jautājumi, piemēram, dažādi praktiskās sadarbības, koordinācijas un informācijas aprites jautājumi, ir risināmi cita veida dokumentos, piemēram, Vecāko amatpersonu sanāksmes ES jautājumos apstiprinātās vadlīnijās, rokasgrāmatās, iestāžu iekšējos noteikumos.Pamats izstrādāt lēmumu pieņemšanas un procedūras prezidentūras sagatavošanas un norises posmiem ir ticis paredzēts Ministru kabineta (turpmāk – MK) 2012.gada 12.jūnijā apstiprinātā (Prot.Nr.33, 37.§) informatīvā ziņojuma „Par gatavošanos Latvijas prezidentūrai ES Padomē 2015.gadā: rīcības plāna izpilde un turpmākie uzdevumi” 1.pielikuma 1.1. punktā, kā arī MK 2012.gada 17.janvāra noteikumu Nr.65 „Latvijas prezidentūras Eiropas Savienības Padomē sekretariāta nolikums” 6.3. apakšpunktā, kas paredz, ka Latvijas prezidentūras ES Padomē sekretariāta uzdevums ir koordinēt lēmumu pieņemšanas procedūru izstrādi prezidentūras sagatavošanas un norises posmiem.Attīstības plānošanas sistēmas likuma 11.panta astotā daļa deleģē Ministru kabinetu noteikt dokumentus, kas izstrādājami valsts attīstības mērķu aizstāvēšanai ES, šo dokumentu izstrādāšanas, saskaņošanas, apstiprināšanas un aktualizācijas kārtību. Instrukcijas projekts, kā arī Ārlietu ministrijas izstrādātais Ministru kabineta noteikumu projekts „Grozījumi Ministru kabineta 2009.gada 3.februāra noteikumu Nr.96 „ Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos”” (turpmāk – noteikumu projekts), kas tiks virzīts apstiprināšanai Ministru kabinetā vienlaicīgi ar instrukcijas projektu, saglabā līdzšinējos nacionālo pozīciju, instrukciju, u.c. iekļauto dokumentu izstrādes, apstiprināšanas un pārstāvēšanas principus Latvijai kā ES dalībvalstij, bet vienlaikus precizē regulējumu par ES lietu koordināciju, kas nepieciešamas sekmīgai prezidentūras norisei.Instrukcijas projekts ievieš vienotu (dienesta) ziņojuma sagatavošanas paraugu (veidlapu). Unificēta ziņojuma forma veidota ziņojuma sagatavotāja darba atvieglošanai, papildus piemērojot to aktuālajām lietvedības prasībām. Ņemts vērā arī „Valsts informācijas sistēmas darbam ar Eiropas Savienības dokumentiem” (turpmāk – ESVIS) ieviešanas aspekts, kurā visām iestādēm dokumentu vienotai uzskaitei jānodrošina standartizētu veidlapas lauku esamība.Instrukcijas projekts ievieš izmaiņas Latvijas viedokļa saskaņošanas un iesniegšanas kārtībā rakstiskās procedūras ietvaros, kā arī ievieš vienotu instrukcijas gatavošanas paraugu (veidlapu) par COREPER līmenī izsludinātām rakstiskajām procedūrām. Nepieciešamība pārskatīt iepriekšminēto kārtību ir saistīta ar ES Padomes Ģenerālsekretariāta prasību šāda veida informāciju turpmāk iesniegt elektroniskā formā no Pastāvīgās pārstāvniecības elektroniskā pasta adreses, nevis no galvaspilsētām, kā tas ir bijis līdz šim.Labākai interešu pārstāvībai COREPER līmenī un lai pielāgotos aktuālajai praksei un vajadzībām COREPER instrukcijas gatavošanā, instrukcijas projekts paredz izvērstāku un strukturētāku COREPER instrukcijas sagatavošanas paraugu (veidlapu), tiek sīkāk reglamentēta COREPER instrukcijas iesniegšana un tiek noteikts par pienākumu atbildīgajai pārstāvniecības amatpersonai sagatavot runas elementus (tēzes) pēc COREPER sagatavošanas darba grupu vadītāju (Antici un Mertens) lūguma. Minētās izmaiņas saistītas ar vajadzību savlaicīgi sagatavoties COREPER sanāksmei, tādēļ plānots, ka daļa no COREPER instrukcijas tiek iesniegta Pastāvīgajā pārstāvniecībā ES Briselē pirms COREPER sagatavojošām sanāksmēm (Mertens un Antici). Tālākais COREPER instrukcijas sagatavošanas process paliek līdzšinējā kārtībā – sagatavotā un apstiprinātā instrukcija tiek iesniegta Ārlietu ministrijai. Prezidentūras laikā COREPER sanāksmju dienas kārtību plānošanas nolūkos tiek paredzēta informācijas iesniegšana, izmantojot 5. pielikumā iekļauto veidlapu. Vienlaikus ar izmaiņām ES lietu koordinācijā noteikumu projekts ietver daļu no tiesiskā pamata ESVIS izmantošanai ES lietu koordinācijā. Pamats ESVIS lietošanas ieviešanai: MK 2012.gada 11.decembra sēdes protokollēmuma (prot. Nr.70 75.§) „Informatīvais ziņojums "Par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projekta ESVIS informācijas sistēmas darbības koncepcijas aprakstu" 4.punkts, kas uzdod Vides aizsardzības un reģionālās attīstības ministrijai (turpmāk – VARAM) sadarbībā ar Ārlietu ministriju (turpmāk – ĀM) un Tieslietu ministriju izstrādāt un līdz 2014.gada 2.jūnijam (izpildes termiņš pagarināts ar MK 2014.gada 1.aprīļa protokollēmumu (prot. Nr.19 25.§)) iesniegt MK tiesību aktu projektus, kuri regulē Valsts informācijas sistēmas darbam ar ESVIS darbību, nosaka ESVIS pārzini, informācijas statusu un apriti ESVIS. ĀM atbilstoši savai kompetencei ir iekļāvusi ar ESVIS saistīto tiesisko regulējumu 5 tiesību aktu projektos.Tā kā ES koordināciju regulējošo tiesību aktu komplektā nav tiesiska pamata ESVIS lietošanas uzsākšanai, instrukcijas projekts papildus nosaka sistēmas ESVIS lietošanu ES lietu koordinācijā līdz ar tās nodošanu ekspluatācijā un atbilstošās tiesiski normatīvās bāzes izstrādi (viedoklis par COREPER darba kārtības jautājumiem, COREPER instrukciju izstrādei un izplatīšanai, ziņojumu sagatavošana un izplatīšana, rakstiskās procedūras process). |
| 3. | Projekta izstrādē iesaistītās institūcijas | ĀM  |
| 4. | Cita informācija | Instrukcijas projekts nerada ietekmi uz valsts budžetu.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Instrukcijas projekta tiesiskais regulējums attieksies uz valsts pārvaldes iestādēm, sociālo partneru organizācijām un citām institūcijām, kas saistītas ar Latvijas Republikas dalību Eiropas Savienības lēmumu pieņemšanas procesā. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar instrukcijas projektu Ministru kabinetā tiks iesniegti izskatīšanai šādi saistīti tiesību aktu projekti:* Ministru kabineta noteikumu projekts „Grozījumi Ministru kabineta 2009.gada 7.aprīļa noteikumos Nr.300 "Ministru kabineta kārtības rullis"”;
* Ministru kabineta noteikumu projekts „Grozījumi Ministru kabineta 2009.gada 15.jūlija noteikumos Nr.769 "Vecāko amatpersonu sanāksmes ES jautājumos nolikums"”;
* Ministru kabineta noteikumu projekts „ Grozījumi Ministru kabineta 2009.gada 3.februāra noteikumos Nr.96„ Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos””;
* Ministru kabineta instrukcijas „Kārtība, kādā izstrādā, saskaņo un aktualizē mandātus un nodrošina to izpildi Latvijas prezidentūrā ES Padomē”
 |
| 2. | Atbildīgā institūcija | ĀM |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms |
| 2. | Sabiedrības līdzdalība projekta izstrādē | Konsultācijas ar sociālajiem partneriem (Latvijas darba devēju konfederācija un Latvijas Brīvo arodbiedrību savienība) tika veiktas Vecāko amatpersonu sanāksmes ietvaros. |
| 3. | Sabiedrības līdzdalības rezultāti | Sociālo partneru iesaiste līdzšinējos ES koordinācijas procesos paliek nemainīga |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Visas ministrijas, Valsts kanceleja un citas valsts pārvaldes iestādes, sociālo partneru organizācijas, kā arī Saeima un Latvijas Banka. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks nodrošinātas nepieciešamās tiesiskā pamata izmaiņas ES lietu koordinācijā, kas ir saistītas ar prezidentūru.ESVIS sistēma dos iespēju veikt drošu (ar drošības pakāpi līdz „dienesta vajadzībām” (ieskaitot)) dokumentu apriti starp valsts pārvaldes iestādēm, tajā skaitā pastāvīgo pārstāvniecību Eiropas Savienībā. |
| 3. | Cita informācija | Nav |

Anotācijas III un V sadaļa – projekts šo jomu neskar.

Ārlietu ministrs Edgars Rinkēvičs

Vīza: valsts sekretāra p.i. Pēteris Vaivars

03.09.2014

1167

J. Borbals

67016407,

janis.borbals@mfa.gov.lv